এই গ্রীনহাউজ গ্যাস না থাকলে পৃথিবীর ভূ-পৃষ্ঠের গড় তাপমাত্রা হত -১৮ ডিগ্রী সেলসিয়াস ,যেখানে বর্তমান গড় তাপমাত্রা হলো ১৫ ডিগ্রী সেলসিয়াস । তাই বুঝাই যাচ্ছে এই গ্রিনহাউজ গ্যাসসমূহ কতটা গুরুত্বপূর্ণ। তবে গ্রিনহাউজ গ্যাস এর পরিমাণ স্বাভাবিক সীমা অতিক্রম করলেই দেখা দেয় বিপত্তি এবং শুরু হয় বৈশ্বিক উষ্ণায়ণ (Global Warming) ও জলবায়ু পরিবর্তন। আমাদের বায়ুমণ্ডলে শুষ্ক বাতাসে আয়তনভিত্তিক বিভিন্ন গ্যাসের পরিমাণ হল ৭৮.০৮ % নাইট্রোজেন (N₂), ২০.৯৫ % অক্সিজেন (O₂) , ০.৯৩ % আর্গন (Ar), ০.০৪ % কার্বন ডাইঅক্সাইড (CO₂) এবং সামান্য পরিমাণে আরও কিছু গ্যাস। আর পৃথিবীতে যে প্রধান ৪ টি গ্যাস গ্রীনহাউজ গ্যাস হিসেবে কাজ করে তারা হলো জ্বলীয় বাষ্প (H₂O), কার্বন ডাই অক্সাইড (CO₂), মিথেন (CH₄) ও ওজোন (O₃)। গ্রীনহাউজ প্রতিক্রিয়া সৃষ্টির জন্য মেঘ হচ্ছে প্রধান অগ্যাসীয় উপাদান যা অবলোহিত রশ্মি শোষন ও নির্গত করে।